
**KOMPETANSEPLAN  
FOR   
DALEN BARNEHAGE**



**Barnehageåret 2020/2021**

**VÅR VISJON:**

**DALEN BARNEHAGE**

**DET BESTE FOR DITT BARN.**

**VÅRT MOTTO:**

**DU ER DU OG VI ER GLADE FOR DET.**

Strategi for kompetanse i Dalen barnehage har sitt utspring i Stortingsmelding nr. 41; Kvalitet i barnehagen.

Den tar utgangspunkt i barnehagens samfunnsmandat og framhever at tilstrekkelig personale med relevant kompetanse er barnehagens viktigste innsatsfaktor. Barnehagen skal være en lærende organisasjon som skal kunne være i stand til å møte nye krav og utfordringer, og som skal drive med kontinuerlig kvalitetsutvikling. (st.meld 41, side 29)

Den ansattes kompetanse er helt sentralt for å styrke både barnehagen som pedagogisk institusjon og de ansattes yrkesstatus, og for at barnehagene skal nå målene vi har satt oss.

Barnehagen som læringsarena:

I Dalen barnehage møter barna ansatte som fremmer barns læring gjennom gode mestringsopplevelser, lek og nysgjerrighet.

Kompetent personale:

I Dalen barnehage er det profesjonelle og kompetente ansatte som tar et aktivt ansvar for barns utvikling og læring gjennom å reflektere og evaluere eget arbeid.

Tidlig innsats og samordnet hjelp:

Dalen barnehage har gode rutiner for tverrfaglig samarbeid for å kunne ivareta barn og foreldre som trenger ekstra støtte og oppfølging.

Barnehagen har kompetanse for å oppdage og iverksette tiltak.

Samarbeid barnehage/skole:

Dalen barnehage samarbeider med skolen for å legge til rette for barns overgang fra barnehage til første klasse. Vi har et eget årshjul i forhold til dette.

Personalets kompetanse er den viktigste ressursen i barnehagen og en forutsetning for at barnehagen skal være en god arena for lek omsorg, læring, danning og sosial kompetanse.

1. Hva ønsker vi kompetanseheving på i denne perioden og hvorfor?

**Autoritative voksne**

Vi ønsker å fortsette og jobbe med å være autoritative voksne i hverdagen, da vi tror dette er en forutsetning for at barna skal få en god hverdag.

**LEK**

\* Hva er lek?

\* Hva kjennetegner god lekekompetanse?

\* Det fysiske lekemiljøet

\* Voksenrollen i leken

For at barna skal ha en god hverdag i barnehagen er det en forutsetning at de har gode venner og deltar i lek. Barna lærer mye gjennom leken, og barnehagen skal bidra til at alle barn kan oppleve glede, humor, spenning og engasjement gjennom lek – alene og sammen med andre.

Jfr. rammeplanen

**Vold, seksuelle overgrep og grov omsorgssvikt**

Vi ønsker å heve vår kompetanse på vold, seksuelle overgrep og grov omsorgssvikt. For å hjelpe barn som har det vanskelig er det en forutsetning at de ansatte har kompetanse på dette området.

2. Hvordan skal vi tilegne oss denne kompetansen?

\* Delta på flest mulige kurs innenfor vårt satsningsområde.

\* Vi skal ha faglig refleksjoner rundt temaet på planleggingsdager/ personalmøter.

\* Vi skal veilede hverandre i hverdagen.

\* Vi skal bruke IGP på personalmøtene våre.

I 2020/2021 skal vi:

\* Jobbe videre for å sikre at «være sammen» er implementert i barnehagen vår. Januar og august.

\* Jobbe med «Kroppen er min». Få dette implementert i barnehagen.

\* Bruke praksisfortellinger til refleksjon.

\* Se egen vedlagte oversikt.

3. Hva er målet for denne perioden?

\* Personalet skal opparbeide seg en bedre forståelse av lek og hvorfor det er så viktig for barna.

\* De ansatte skal organisere rom, tid og lekemateriale for å inspirere til ulike typer lek.

\* De ansatte skal fremme et inkluderende miljø der alle barna kan delta i lek og erfare glede gjennom lek.

4. Hvordan skal vi evaluere effekten av denne kompetansesatsingen?

\* Brukerundersøkelser

\* Samtaler med barna

\* Evalueringsmøter med personalet hver vår.

Kompetanseplanen følges opp av styrer.

Hvert år revideres planen av styrer, fagleder og pedagogisk ledere. Den blir også gjennomgått på personalmøte.